Source: https://rannakalurematerjalid.ut.ee/kalapuugiandmete-esitamine/
Timestamp: 2020-07-13 13:52:23+00:00

Document:
Kalapüügiandmete esitamine | Rannakalur
Kalapüügiandmete esitamist reguleerib määrus „Kalapüügiga seonduvate andmete esitamise kord“ .
Rannakalur peab kalapüügiga seotud andmed esitama Veterinaar- ja Toiduametile. Andmete esitajaks võib olla kalapüügiloa omanik või kalapüügiloa omaniku esindaja, kellele on esindusõigus antud kirjaliku volitusega. Andmeid saab esitada elektrooniliselt või paberdokumendil.
Elektrooniliselt saab andmeid esitada vahetult elektroonilise keskkonna veebilehel või kliendirakenduse (PERK ehk püügiandmete esitamise rakendus kaluritele) vahendusel.
Juhendid, kuidas taotleda kliendirakenduse kasutajaõigusi, seda enda seadmesse paigaldada ja andmete edastamiseks kasutada, on samuti leitavad Maaeluministeeriumi kodulehel – püügiandmete esitamise rakendus kaluritele (PERK).
Juhendid, kuidas taotleda püügiandmete esitamise elektroonilise keskkonna kasutajaõigusi ja seda keskkonda kasutada, on leitavad Maaeluministeeriumi kodulehel – kutselise kalapüügi register (KIR)
Paberkandjal esitatakse andmed rannapüügipäeviku lehel. Rannapüügipäeviku väljastab Veterinaar- ja Toiduamet ainult isikule, kellele on asjaomaseks aastaks antud kalapüügiluba, või tema esindajale.
Püügipäeviku kõik lehed on nummerdatud ja tuleb esitada vastavas järjekorras. Mingil põhjusel rikutud vorm kriipsutatakse diagonaalse joonega läbi ja esitatakse koos korrektselt täidetud vormiga. Kui aruandekuul püügil ei käidud, siis paberkandjal püügipäevikulehte ei esitata. Kalapüügiga tegeleval isikul peab püügipäevik kalapüügi teostamisel kaasas olema ning ta on kohustatud riiklikku järelevalvet teostava isiku nõudmisel selle viivitamata esitama. Kalapüügi andmete elektroonilise esitamise korral peavad nõutud andmed olema elektroonilisse keskkonda sisestatud.
Püügipäeviku leht
Täitmise näited
NB! Näidetes on jäetud täitmata kalapüügiloa, püügil kasutatava kalalaeva ja kaluriga seotud väljad püügipäeviku lehe päises, mis peavad tavaolukorras olema täidetud, samuti aruande esitaja andmed ja allkiri lehe allosas.
Näide 1. Nakkevõrgupüük
Baassadamaks on Kaberneeme sadam, st kõik kala lossimised toimuvad seal.
01.08. … a. asetab kalur väikesesse püügiruutu 138 viis nakkevõrku silmasuurusega 100 mm.
02.08. … a. toob kalur võrgud püügilt ära. Saagiks on 11 kg lesta ja 1,7 kg merisiiga ja lõhe 3kg 1tk
03.08. … a. asetab kalur väikesesse püügiruutu 138 püügile 8 võrgust koosneva nakkevõrgujada. Võrkude silmasuurused: 4 võrku silmasuurusega 100 mm ja 4 võrku silmasuurusega 110 mm.
04.08. … a. asetab kalur väikesesse püügiruutu 138 püügile 6 võrgust koosneva nakkevõrgujada. Võrkude silmasuurus on 76 mm.
05.08. … a. võtab kalur püügilt ära mõlemad püügil olnud jadad püügiruudust 138 ja viib väikesesse püügiruutu 133 püügile 10 võrgust (silmasuurus 96 mm) koosneva nakkevõrgujada. Kalasaak 8 võrgust koosnevast jadast: ahvenat 2 kg, lesta 30 kg, merisiiga 2,4 kg, lõhet 7kg 2tk. Kalasaak 6 võrgust koosnevast jadast: ahvenat 7 kg, lesta 3 kg, merisiig 1 kg.
06.08. … a. toob kalur püügilt ära 10 võrgust koosneva nakkevõrgujada. Kalasaak: ahvenat 3 kg, lesta 18 kg, merisiiga 3 kg.
07.08. … a. asetab kalur väikesesse püügiruutu 138 püügile 8 võrgust koosneva nakkevõrgujada. Võrkude silmasuurus on 76 mm. Paari tunni pärast vaatab kalur võrgujada. Kalasaak ahvenat 15kg ja merisiiga 2kg.
08.08. … a. toob kalur võrgud püügilt ära. Saagiks ahvenat 20kg ja merisiiga 1kg
Rohkem augustikuus kalal ei käidud. Kuu lõppedes täideti püügipäeviku lehe allosas olev kokkuvõte ja 03.09. … a. esitati andmed Veterinaar- ja Toiduametile.
Selgituseks kokkuvõtte osa täitmise juurde (püügiööpäevade arvu leidmine):
püügiruudus 138 olid püügil püünised koodiga 22:
1.-2.08 5 võrku => 5 püügiööpäeva
3.-5.08 8 võrku => 16 püügiööpäeva
Kokku ruudus 138 koodiga 8-3: 5+16=21 püügiööpäeva
püügiruudus 138 olid püügil püünised koodiga 21:
4.-5.08 6 võrku => 6 püügiööpäeva
7.-8.08 8 võrku=> 8püügiööpäeva
Kokku 14 püügiööpäeva
püügiruudus 133 olid püügil püünised koodiga 22:
5.-6.08 10 võrku => 10 püügiööpäeva
Näide 1. Võrgupüük
Näide 2. Mõrrapüük ja üleminek järgmisele püügipäeviku lehele
Baassadamaks on Kaberneeme sadam, st kõik kala lossimised toimuvad seal.Kalur asetas 05.08. … a. väikesesse püügiruutu nr. 138 püügile mõrra suu kõrgusega 3,5 m ja väikesesse püügiruutu nr. 141 kaks ääremõrda suu kõrgustega vastavalt 2,5 ja 3,0 meetrit.
06.08. … a. asetas kalur väikesesse püügiruutu nr. 141 püügile veel täiendavalt kaks ääremõrda suu kõrgusega 3,0 meetrit. Kalur näitab ära, kui palju püügivahendeid jäi kokkuvõttes püügile.
07.08. … a. nõudis kalur avaveemõrda ruudus 138 ja kahte püügil olevatest ääremõrdadest ruudus 141. Nõudmisel näitab kalur püügil olnud püügivahendite kogu arvu. Püügivahendid jäävad püügile. Saak avaveemõrrast oli 201 kg räime, 52 kg ümarmudilat, 10 kg ahvenat ja 1 kg angerjat. Saak ääremõrdadest oli 52 kg räime, 4 kg ümarmudilat, 5 kg ahvenat.
08.08. … a.. nõudis kalur kahte püügil olevatest ääremõrdadest ruudus 141. Saak oli järgmine: 18 kg räime, 6 kg ümarmudilat, 4 kg ahvenat ja 1 kg angerjat. Püügivahendid jäävad püügile.
10.08. … a. nõudis kalur kõik püügilolevad püügivahendid. Saak avaveemõrrast: 20 kg räime, 3 kg ümarmudilat, 2 kg ahvenat, 1 kg angerjat. Saak ääremõrdadest kokku: 30 kg räime, 12 kg ümarmudilat, 6 kg ahvenat, 5 kg lesta. Püügivahendid jäävad püügile.
13.08. … a. nõudis kalur kõik püügilolevad püünised. Saak avaveemõrrast: 25 kg räime, 7 kg ümarmudilat, 21 kg ahvenat, 1 kg angerjat. Saak ääremõrdadest kokku: 33 kg räime, 9 kg ümarmudilat, 6 kg ahvenat, 3 kg lesta. Püügivahendid jäävad püügile.
16.08. … a. nõudis kalur kõik püügilolevad püünised. Saak avaveemõrrast: 10 kg räime, 13 kg ümarmudilat, 2 kg ahvenat. Saak ääremõrdadest kokku: 25 kg räime, 11 kg ümarmudilat, 9 kg ahvenat. Püügivahendid jäävad püügile.
Püügipäeviku lehe täitumisel täidetakse jaluses olev kokkuvõte ja täidetud päevikuleht edastatakse Veterinaar- ja Toiduametile hiljemalt järgmise kalendrikuu 5. kuupäevaks või esitatakse püügiandmed samaks ajaks elektrooniliselt.
Järgmised püügivahendite püügile asetamised ja nõudmised näidatakse juba uuel püügipäevikulehel. Konkreetse näite puhul jättis kalur 16.08 püügile ühe avaveemõrra ja 4 ääremõrda.
Näide 3. Erinevat tüüpi püünistega püük, üleminek järgmisse kuusse
Kui on teada, et kalur töötab üheaegselt erinevat tüüpi püünistega, siis on praktikas sageli lihtsam ja selgem, kui erinevate püünise tüüpide kohta täidetakse eraldi päevikulehti.
25.07. … a. asetab kalur väikesesse püügiruutu 138 püügile ääremõrra suukõrgusega 2,4 m ja väikesesse püügiruutu 133 nakkevõrgujada, mille silmasuurus on 96 mm ja pikkus vastab seitsmele nakkevõrgule.
26.07. … a. nõuab kalur püügil olnud nakkevõrgud. Saak: 6 kg ahvenat, 12 kg lesta ja 1 kg merisiiga. Püünised jäävad püügile.
27.07. … a. nõuab kalur ääremõrda ruudus 138 ja nakkevõrgujada ruudus 133. Saak võrkudest: 4 kg ahvenat, 15 kg lesta. Saak ääremõrrast: 7 kg räime, 12 kg ümarmudilat, 4 kg ahvenat. Ääremõrd jääb püügile, nakkevõrgud toob püügilt ära.
30.07. … a.nõuab kalur ääremõrda. Saak: 12 kg ahvenat, 15 kg ümarmudilat ja 1 kg lesta. Ääremõrd jääb püügile.
31.07. … a. asetab kalur püügile 5 nakkevõrku püügiruutu 133, võrkude silmasuurus 100 mm.
Kuu lõpul täidab kalur püügipäeviku lehe jaluses asuva kokkuvõtte ja edastab täidetud päevikulehe 04.08. … a. Veterinaar- ja Toiduametile.
01.08. … a. toob kalur võrgud püügilt ära. Saak: 8 kg lesta, 1,5 kg ahvenat, 2 kg merisiiga.
02.08. … a. nõuab kalur ääremõrda. Saak: 10 kg ahvenat, 11 kg ümarmudilat ja 1,5 kg lesta. Mõrd jääb püügile.
05.08. … a. nõuab kalur ääremõrda, saagi paneb sumpa mille asukoha koordinaadid on N 59⁰31′18,86″; E 025⁰16′36,47″. Saak ääremõrrast 2 kg ahvenat, 6 kg ümarmudilat ja 2 kg lesta. Mõrd jääb püügile.
07.08. … a. Kalur toob mõrra püügilt ära. Saak 4kg ahvenat, 2kg ümarmudilat ja 3kg lesta.
07.08. … a. Merest toodi välja sump koos seal oleva kalaga.
NB! Kokkuvõtte osa täitmisel jäetakse püütud kalakoguste kokkuliitmisel arvesse võtmata need read, millel veergu 5 (püügivahendi tüüp) on märgitud “sump”.
Näide 3. Võrgupüük, kuuvahetus I
Näide 3. Võrgupüük, kuuvahetus II
Näide 3. Mõrrapüük, kuuvahetus I
Näide 3. Mõrrapüük, kuuvahetus II
Näide 4. Andmete esitamine PERK ( püügiandmete esitamise rakendus kaluritele) abil
PERK üks eesmärke on see, et andmed sisestatakse operatiivselt – kalur edastab püügireisi jooksul koheselt raporteid oma tegevustest. Püügireisi alguseks loetakse sadamast väljumise ning püügireisi lõpuks sadamasse saabumise raportit. Sadamasse saabumist loetakse püügireisi lõpuks ka seepärast, et lossimisel kaalutud kalakoguste (mitte hinnanguliste koguste, nagu on eelteates) esitamine on kohustuslik ainult osale rannapüüki teostavatest (kaluri kalapüügiloa alusel püüdvatest) kaluritest.
I Sadamast väljumine. Iga püügireis algab sadamast väljumisega ja reis saab sadamast väljumise raporti salvestamisel unikaalse püügireisi numbri, s.t sadamast väljumise raport peab jõudma serverisse ja selleks on vajalik internetiühenduse olemasolu.
II Püügireisi andmed. Peale püügireisi alguse salvestamist viiakse kalur püügireisi detailvaatesse ja ta saab sisestada püügivahenditega läbi viidavad tegevused. Nii saab kalur määrata püügireisi jooksul püügile asetatud püügivahendid ning nõudmised eelneval reisil püügile asetatud vahendite kohta.
Püügile asetatud ja nõudmiste kuupäevade alusel arvutab KIR püügiööpäevad ning saab arvestada püütud kalakoguseid.
III Püügivahendite nõudmine ja saak. Veterinaar- ja Toiduameti jaoks ei ole oluline, mitut vahendit nõuti, vaid see, kui palju vahendeid mingite kuupäevade vahemikus püügil oli. Sellest tulenevalt ei märgi kasutaja nõudmise käigus eraldi püügivahendite arvu, vaid esitab selle arvu püügile asetamisel. Nõutud vahendite kohta saab märkida hinnangulised püütud kalakogused.
IV Sadamasse saabumisest teatamine. Sadamasse saabumisel tuleb koostada saabumise eelteade. Selle raportiga teavitab kalur eelkõige Keskkonnainspektsiooni püügireisi lõppemise kavatsusest. Juhul, kui püügireisil toimus nõudmisi, märgitakse ära ka nõutud vahendid ning nendega püütud saagi kogus. Raporti esitamine on kohustuslik ka siis, kui püügile asetamisi või nõudmisi püügireisi jooksul ei toimunud. Saabumise eelteatele märgitakse ka püügikogused. Igale nõudmise reale tuleb märkida saadud saak (kalaliikide kaupa) või saagi puudumine.
V Püügireisi lõpetamine. Peale eelteate salvestamist viiakse kasutaja püügireisi detailvaatesse ja kasutaja saab jätkata püügireisi lõpetamise sadamasse saabumise raportiga. Sadamasse saabumise raporti salvestamise hetkest on eelnevalt selle püügireisi koosseisus esitatud andmed mittemuudetavad. Raporti salvestamiseks peab olema interneti-ühendus, salvestamise õnnestumisel saab kalur jätkata lossimise raporti täitmisega.
VI Lossimine. Lossimise raportiga esitatakse lossitud (kaalutud) kogused. Lossimise raportit kuvatakse kõikidele, aga osadele kaluritele on selle esitamine püügireisi koosseisus kohustuslik. Lossimise raport on kohustuslik, kui:
• püügireisi käigus nõuti kastmõrda või põhjanoota;
• transpordi liigiks on laev ja laeva pikkus > 10 m.
Lossimiskoht väärtustatakse vaikimisi sadamasse saabumise raportil esitatud sadamaga ja kalur saab jätkata andmete esitamisega. Kaalutud koguse valikus kuvatakse püügireisi jooksul märgitud nõudmiste ja nende kohta eelteatatud edastatud kalakoguseid.
Kalur saab muuta eelteates märgitud hinnangulisi koguseid, lisaks on võimalik lisada eelteates märkimata jäänud kalaliike. Lossimise vaates saab ka märkida püünistes hukkunud linde või loomi, hiljem on nende andmete alusel võimalik taotleda kahjude hüvitamist. Lisaks on see oluline informatsioon teadlastele. Pärast lossimise andmete kinnitamist viiakse kasutaja tagasi lossimise detailvaatele, misjärel on vajalik raport kinnitada.
VII Saagi transport. Peale lossimist on võimalik koostada kala transpordidokument. Kuvatakse kasutaja poolt vormistatud transpordidokumendid, sisse loginud kasutaja ettevõte on märgitud kala vedajana, kala omanikuna või kala saajana. Reeglina peab transpordidokumendi vormistama kala vedaja.
VIII Üleandmine ning kokkuost. Viimasena vormistatakse kala üleandmine ja esmakokkuost. Üleantava saagi andmed on kasutaja poolt muudetavad kuni üleandmiste kinnitamiseni, esmakokkuostu andmeid saab muuta ja kustutada kuni dokumendi müüjale edastamiseni.
Püügipäevikulehe, lossimisdeklaratsiooni, üleandmisdeklaratsiooni ja esmakokkuostukviitungi täitmise ja esitamise üldnõuded.
( Kalapüügiga seonduvate andmete esitamise kord § 9 )
Andmete esitamise vorm ja sagedus
( Kalapüügiga seonduvate andmete esitamise kord § 15)
Rannapüügipäeviku lehe täitmise nõuded
( Kalapüügiga seonduvate andmete esitamise kord § 16)
Kaluri kalapüügiloa alusel toimunud kalapüügi ja lossimise kohta andmete elektroonilise esitamise nõuded
( Kalapüügiga seonduvate andmete esitamise kord § 18)
( Kalapüügiga seonduvate andmete esitamise kord § 19)
Püügiandmete esitamine enne Peipsi, Lämmi- ja Pihkva järvel kaluri kalapüügiloa alusel toimuvalt kalapüügilt naasmist
( Kalapüügiga seonduvate andmete esitamise kord § 20)
Kaluri kalapüügiloa alusel toimuva kalapüügi korral püügile asetatud püügivahendi asukoha andmete esitamine.
( Kalapüügiga seonduvate andmete esitamise kord § 21 )
Kalapüügiga seonduvate andmete esita Kalapüügiloa omanik või tema volitatud esindaja on kalapüügil kastmõrraga ja mõrraga kohustatud:
Andmete esitamine kala üleandmise kohta
Üleandmise deklaratsioon tuleb koostada
partii moodustamiseks enne kala müümist, kui ühe püügireisi käigus püütud kala müüakse füüsilistele isikutele oma tarbeks päevas suuremas väärtuses kui 50 eurot. Näiteks kui kala müük füüsilistele isikutele oma tarbeks toimub sadamas, tuleb kala kaaluda ja üleandmisdeklaratsioon vormistada sadamas enne 50 euro väärtust ületava kala koguse müümist või kui kala müüakse turul tuleb üleandmisdeklaratsioon vormistada ja kala kaaluda enne turul 50 euro väärtust ületava kala koguse müümist;
kui kala müüakse hilisemas käitlemise etapis ja enne müüki see ladustatakse hoiustamiseks käitlemise kohas (ladu, töötlemisüksus) sõltumata sellest, kas kala müüakse hiljem värskelt või töödelduna esmakokkuostjale või füüsilistele isikutele Eestis või välisriiki. Seega ka kalale, mis kalapüüdja müüb ise hiljem töödelduna, peab ta vormistama üleandmisdeklaratsiooni. Kui kalur kala enne esmakokkuostjale müümist kalakäitlemise kohas vahepeal ei ladusta, siis üleandmisdeklaratsiooni vormistama ei pea.
Üleandmisdeklaratsiooni originaalleht (üleandmisdeklaratsioonide raamatust) antakse üle või saadetakse tähtkirjaga Veterinaar- ja Toiduametile 48 tunni jooksul pärast kala lossimist.
Kala üleandmise andmete elektroonilisel esitamisel tuleb andmed saata 24 tunni jooksul kala üleandmisest kala ladustamiskohta. ( kalapüügiga seonduvate andmete esitamise kord § 35)
Üleandmisdeklaratsiooni täitmise NÄIDE: Näide on tehtud kalapüügipäeviku esimese näite järgi (lossimine 02.08 ….. Kaberneemes).
Rida Üleandmise kuupäev ja kellaaeg: Märgitakse kala üleandmisdeklaratsiooni koostamise kuupäev ja kellaaeg. Deklaratsioon koostatakse kala üleandmisel ladustamiskohta või enne kala müümist sadamas või turul.
Rida Üleandmise koht: Märgitakse sadama nimi või kalakäitlemise koha aadress, kus kala üleandmine toimub. Juhul kui kalapartii müüakse sadamas või turul füüsilistele isikutele oma tarbeks suuremas väärtuses kui 50 eurot, märgitakse sadama nimi või müügikoha aadress.
Rida Kalur: Kui kalapüük toimus kaluri kalapüügiloa alusel, märgitakse vahetult kalapüüki teostanud kaluri nimi, kes on kalurina sellele loale märgitud.
Rida Kalalaeva kalapüügiluba: Kui kala püüti kalalaeva kalapüügiloa alusel, märgitakse selle kalalaeva kalapüügiloa number.
Rida Lossinud laeva nimi ja pardanumber: Märgitakse laeva nimi ja pardanumber, kui kala püügiks kasutati kalalaeva.
Rida Üleantud kala ladustamiskoht või -kohad: Märgitakse rajatiste nimi ja aadress, kus kala ladustatakse.
Rida Laeva kapten: Märgitakse kalalaeva kalapüügiloa alusel toimunud kalapüügi puhul loale kantud kalalaeva kapteni nimi.
Rida Kalapartii lossimise kuupäev ja koht: Märgitakse kala maaletoomise kuupäev ja koht, mis on sama, kui selle kala lossimise kohta esitatud andmetes ning rannapüügil, kus lossimisandmete esitamise kohustust ei ole, on sama, kui selle kala püügi ja lossimiskoha kohta esitatud andmetes– antud näites 02. august 2017 ja lossimiskoht Kaberneeme sadam.
Rida Kalapartii püügi kuupäev ja koht:Märgitakse kala püügi kuupäev, mis on sama, kui selle kala püüdmise kuupäevaga, mille kohta on esitatud püügiandmed – antud näites 02. august 2017. Püügi koht märgitakse Läänemerel kalapüügiga seonduvate andmete esitamise korra lisas 2 esitatud kaardil näidatud ICESi alarajoonide tasemel – antud näites 32 ja siseveekogul veekogu nimetusena.
Rida Rannapüügipäeviku ja lehe nr / raporti number: Märgitakse selle rannapüügipäeviku raamatu ja lehe number, kus on esitatud püügiandmed üleantava kala kohta, ning püügiandmete elektroonilise esitamise korral märgitakse üleantava kala kohta esitatud püügiandmete elektroonilise raporti number.
Rida Kalaliik: Euroopa Liidu määrustega reguleeritavate kalaliikide puhul lisatakse sulgudes FAO kolmetäheline kood järgmiselt: Lest – FLE, Lõhe –SAL, Meriforell – TRS, Räim – HER, Kilu – SPR, Tursk – COD, Angerjas – ELE.
Rida Püügivahend: Märgitakse Euroopa Parlamendi ja nõukogu määruse (EL) nr 1379/2013 III lisas märgitud koodina, (arvutivõrgus http://eur-lex.europa.eu/legal-content/ET/TXT/?uri=CELEX:32013R1379) – antud näites seisvad (ankurdatud) nakkevõrgud, mille kood on GNS.
Rida Suuruskategooria*: Märgitakse nõukogu määruse (EÜ) nr 2406/96 II lisa kohaselt üksnes seal toodud kalaliikide kohta (arvutivõrgus http://eur-lex.europa.eu/legal-content/ET/TXT/?qid=1523608076253&uri=CELEX:01996R2406-20050602 [kasutaja 1] .) Läänemere liikidest on suuruskategooriad kehtestatud räimele, kilule, lestale ja tursale. Meie näites – lest suuruskategoorias 2 on kaaluga vahemikus 200-300 grammi
Rida Värskuskategooria*: Märgitakse nõukogu määruse (EÜ) nr 2406/96 I lisa kohaselt (arvutivõrgus http://eur-lex.europa.eu/legal-content/ET/TXT/?qid=1523608076253&uri=CELEX:01996R2406-20050602 ). Värskelt püütud kala, kes on veel elus või kellel ei ole värvi muutusi, saab alati lugeda ekstra värskuskategooriasse. Lisaks lestale on värskuskategooriad kehtestatud Läänemere kaladest veel räime, kilu ja tursa puhul.
Rida Esitlusviis: Märgitakse komisjoni rakendusmääruse (EL) nr 404/2011 I lisa tabelis 1 (arvutivõrgus http://eur-lex.europa.eu/legal-content/ET/TXT/?qid=1523608844327&uri=CELEX:02011R0404-20170101) nimetatud kood, mis on töötlemata kala puhul WHL.
Rida Otstarve: Märgitakse, kas üleantavat kala kasutatakse toidutoormena või tööstuslikuks otstarbeks. „Tööstuslik otstarve” märgitakse lahtrisse kala kohta, mida kasutatakse muuks otstarbeks kui inimtoiduks.
Rida Töötlemisviis: Märgitakse komisjoni rakendusmääruse (EL) nr 404/2011 I lisa tabelis 2 (arvutivõrgus http://eur-lex.europa.eu/legal-content/ET/TXT/?qid=1523608844327&uri=CELEX:02011R0404-20170101) nimetatud kood, mis on eluskala puhul ALI ja värske kala puhul FRE.
Rida Isendite arv (tk): Märgitakse lõhe ja meriforelli puhul.
Rida Kogus (kg): Märgitakse kaalutud kogus.
Rida Kala omaniku esindaja ees- ja perekonnanimi ja Kala omaniku või kala omaniku esindaja allkiri: Märgitakse kalapüügiloa omaniku või tema esindaja, keda kalapüügiloa omanik on tema eest volitanud andmeid esitama, ees- ja perekonna- nimi ning andemete esitaja allkiri.

References: § 9
 § 15
 § 16
 § 18
 § 19
 § 20
 § 21
 § 35